Այդ միջոցին Մարիամը թեյը լցրեց. դրեց մատուցարանի վրա, Թագուշը Մայասիլովին առջևը տարավ դրեց. նա էլ իսկույն առավ, ափսեով, գավաթով բերանին տարավ. «Այս թեյը ումի՞ց եք առնում», — ասաց, — թեյ ուզում եք` իմ խանութս, գիտե՞ք որտեղ է, այն նոր շինած մեծ տունը չկա՞, այնտեղ է խանութս, ի՛նչ տեսակն ուզեք` տամ, գինն էլ` էժան. Կարզինկինի երկու մանեթանոց թեյը, ձեր խաթեր համար, հարյուր իննսունհինգով կտամ, թեկուզ, Աստված վկա, վնաս եմ անում: